Noi restricții în Italia: restaurantele dau stingerea de la ora 18:00. Cât va dura măsura.
Restaurantele din Italia se închid la ora 18:00. Măsurile trebuie respectate timp de 30 de zile. Oamenii au protestat la Roma şi au vărsat bere pe străzi. Sălile de sport, piscinele şi cinematografele au lacătul deja pe uşă.
Proprietarii de restaurante din Roma au protestat luni din cauza noilor restricţii impuse de guvernul italian ca urmare a numărului crescut de cazuri de Covid-19. Aceştia au vărsat pe străzi cutii de bere. Noile restricţii au intrat în vigoare în toată Italia. Astfel, restaurantele şi barurile trebuie să tragă obloanele la ora 18:00. Sălile de sport, piscinele şi cinematografele au lacătul deja pe uşă.Măsurile vor trebui respectate 30 de zile. Emanuele Todini, proprietar restaurant: ""Turiştii au dispărut, iar la prânz nu vine nimeni. 75% dintre angajaţi lucrează de acasă… Cred că o să închidem peste o săptămână."Salvatore, şef de sală: "Suntem obligaţi să închidem la ora 18:00, în timp ce dimineaţa mii de oameni pot urca în metrou şi autobuze aglomerate. Până acum în Italia peste 540.000 de oameni s-au îmbolnăvit de Covid-19, iar alte 37.000 au murit de la începutul pandemiei".